වෛද්ය සැපයුම් අංශයේ හිටපු අධ්යක්ෂ ඇප මත මුදාහරින්න  අභියාචනාධිකරණයෙන් මාලිගාකන්ද උසාවියට නියෝග
ප්රමිතියෙන් තොර ප්රතිදේහ එන්නත් මිල දී ගැනීමේ සිද්ධිය සම්බන්ධයෙන් සැකපිට රක්ෂිත බන්ධනාගාරගත කර සිටි වෛද්ය සැපයුම් අංශයේ හිටපු අධ්යක්ෂ වෛද්ය කපිල වික්රමනායක මහතා සුදුසු ඇප කොන්දේසි මත මුදා හරින ලෙස අභියාචනාධිකරණය ඊයේ 25දා මාලිගාකන්ද මහෙස්ත්රාත් අධිකරණයට නියෝග කළේය පෙත්සම අභියාචනාධිකරණ සභාපති විනිසුරු නිශ්ශංක බන්දුල කරුණාරත්න සහ බී ශෂී මහේන්ද්රන් යන අභියාචනාධිකරණ විනිසුරු මඩුල්ල ඉදිරියේ කැඳවිණි තමන් නඩු විභාගය අවසන් වන තෙක් රක්ෂිත බන්ධනාගාරගත කිරීමට මාලිගාකන්ද මහෙස්ත්රාත් අධිකරණය දුන් නියෝගය නීතියට පටහැනි බවත් එබැවින් එය බල රහිත කිරීමේ තීන්දුවක් ලබාදෙන ලෙසත් ඉල්ලා වෛද්ය කපිල වික්රමනායක මහතා විසින් මෙම පෙත්සම ඉදිරිපත් කර තිබිණි එමෙන්ම ඕනෑම කොන්දේසියක් මත ඇප නියම කරන ලෙස රිට් ආඥාවක් ද පෙත්සම්කරු පෙත්සම මගින් ඉල්ලා තිබිණි පෙත්සමේ වගඋත්තරකරුවන් ලෙස පොලිස්පතිවරයා අපරාධ පරීක්ෂණ දෙපාර්තමේන්තුවේ අධ්යක්ෂ සහ මාලිගාකන්ද මහෙස්ත්රාත්වරිය ඇතුළු පිරිසක් නම් කර තිබිණි පෙත්සම්කරු වෙනුවෙන් ජනාධිපති නීතිඥ ආචාර්ය රොමේෂ් ද සිල්වා ජනාධිපති නීතිඥ සරත් ජයමාන්න යන මහත්වරු පෙනී සිටියහ පෙත්සම සැප්තැම්බර් 5 යළි කැඳවීමට නියමිතයි ඒජේඒ අබේනායක